NÁRODNÁ RADA SLOVENSKEJ REPUBLIKY

**VII. volebné obdobie**

CRD- 1423/2017

**624a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o poskytovaní podpory a dotácie v pôdohospodárstve a rozvoji vidieka (tlač 624) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 782 zo 6. septembra 2017 pridelila vládny návrh zákona o poskytovaní podpory a dotácie v pôdohospodárstve a rozvoji vidieka (tlač 624) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre financie a rozpočet**

**Výboru Národnej rady Slovenskej republiky pre pôdohospodárstvo a životné prostredie**

Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 262 z 3. októbra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre financie a rozpočet uznesením č. 186 z 3. októbra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 117 z 28. septembra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. V § 1 ods. 2 v poznámke pod čiarou k odkazu 1 sa vypúšťajú slová „Čl. 107 a 108 Zmluvy o fungovaní Európskej únie (Ú. v. EÚ C 326, 26. 10. 2012).“.

Ide o legislatívno-technickú pripomienku, ktorou sa vypúšťa nenáležitý odkaz na Zmluvu o fungovaní Európskej únie. Podľa uvedenej zmluvy sa neposkytuje žiadna podpora.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V § 2 ods. 2 v poznámke pod čiarou k odkazu 4 sa vypúšťajú slová „čl. 107 a 108 Zmluvy o fungovaní Európskej únie (Ú. v. EÚ C 326, 26. 10. 2012),“.

Ide o legislatívno-technickú pripomienku, ktorou sa vypúšťa nenáležitý odkaz na Zmluvu o fungovaní Európskej únie. Podľa uvedenej zmluvy sa neposkytuje žiadna podpora.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V § 3 písm. f) sa slová „všeobecne záväzný právny predpis“ nahrádzajú slovami „osobitný predpis“.

Ide o legislatívno-technickú pripomienku, ktorou sa spresňuje právny text v súlade s bodom 18 Legislatívno-technických pokynov Prílohy č. 2 Legislatívnych pravidiel tvorby zákonov. Pojem „osobitný predpis“ zahŕňa tak všeobecne záväzné právne predpisy ako aj právne akty Európskej únie.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V poznámke pod čiarou k odkazu 22 sa slová „Európskom spoločenstve“ nahrádzajú slovami „Európskej únii“.

Ide o legislatívno-technickú pripomienku, ktorou sa opravuje citácia právneho aktu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V § 8 ods. 1 sa slová „Komisii podľa osobitného predpisu27)“ nahrádzajú slovami „podľa osobitného predpisu27) Komisii“.

Formulačná precizácia; Komisii sa poskytujú vybrané údaje z účtovných záznamov osôb podľa osobitného predpisu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. V § 10 ods. 1 písm. j) sa slová „kontroluje jednoduché programy,36)“ nahrádzajú slovami „kontroluje36) jednoduché programy,“ .

Ide o legislatívno-technickú pripomienku, ktorou sa spresňuje odkaz na koordinovaný právny predpis, ktorý v čl. 21 upravuje ochranu finančných záujmov Európskej únie, a nie pojem „jednoduché programy“.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

7. V poznámke pod čiarou k odkazu 37 sa vypúšťa citácia „Nariadenie vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách v znení neskorších predpisov.“, citácia „Nariadenie vlády Slovenskej republiky č. 341/2009 Z. z. o poskytovaní pomoci na podporu spotreby ovocia a zeleniny pre deti v materských školách a pre žiakov v základných školách v znení neskorších predpisov.“ a citácia „Nariadenie vlády Slovenskej republiky č. 107/2014 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi.“ a na konci sa pripájajú tieto citácie:

„Nariadenie vlády Slovenskej republiky č. 135/2017 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi.

Nariadenie vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach.“.

Navrhuje sa aktualizovať výpočet právnych predpisov uvádzaných v poznámke pod čiarou k odkazu 37.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

8. V § 10 ods. 1 písmeno q) znie:

„q) oprávňuje dovozcov na dovoz konopných semien určených na iný účel ako na siatie40) z tretieho štátu, kontroluje nakladanie s nimi a vydáva oprávneným dovozcom licencie na dovoz konopných semien určených na iný účel ako na siatie;41) vydáva podnikateľom licencie na dovoz konopného osiva a pravej, surovej alebo máčanej konopy siatej z tretieho štátu,42) ak sú splnené podmienky podľa osobitných predpisov,43)“.

Navrhované znenie uvádza ustanovenie do súladu s príslušným koordinovaným predpisom Európskej únie.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

9. V § 10 ods. 2 písm. d) sa slová „prevažne na čítanie alebo na výkon činností, ktorý neohrozí pravidlá informačnej bezpečnosti, ktoré vychádzajú“ nahrádzajú čiarkou a slovami „ktorý neohrozí bezpečnosť informačných systémov, ktorá vychádza“.

Úprava v záujme určitosti znenia ustanovenia.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

10. V § 11 ods. 3 písm. b) sa vypúšťa slovo „oprávnené“.

Ide o legislatívno-technickú pripomienku, ktorou sa vypúšťa nadbytočné slovo sa spresňuje sa právny text.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

11. V § 12 ods. 2 písm. c) prvý bod znie:

„1. prezentáciu a propagáciu činností v poľnohospodárstve, potravinárstve, lesnom hospodárstve, rozvoji vidieka a rybnom hospodárstve,“.

Ide o úpravu znenia, ktorá sleduje spresnenie predmetného ustanovenia.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

12. V § 12 ods. 2 písm. c) treťom bode sa za slová „populácií hospodárskych zvierat a zveri,“ vkladajú slová „ochranu a zlepšovanie životných podmienok zveri,“.

S ohľadom na pôsobnosť Ministerstva pôdohospodárstva a rozvoja vidieka Slovenskej republiky ako ústredného orgánu štátnej správy pre poľovníctvo a s ohľadom na účel sledovaný zákonom č. 274/2009 Z. z. o poľovníctve a o zmene a doplnení niektorých zákonov v znení neskorších predpisov je potrebné explicitné vyjadrenie zachovania a rozvoja životných podmienok zveri ako dôvodu pre poskytnutie dotácie.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

13. V § 12 ods. 2 písm. c) piaty bod znie:

„5. činnosti uskutočňované v oblasti štatistiky patriace do pôsobnosti ministerstva pôdohospodárstva podľa osobitných predpisov z oblasti štatistiky,“.

Ministerstvo pôdohospodárstva a rozvoja vidieka Slovenskej republiky plní v zmysle osobitných predpisov úlohy na úseku štatistiky. Príkladom takéhoto osobitného predpisu je zákon č. 540/2001 Z. z. o štátnej štatistike v znení neskorších predpisov a naň nadväzujúci vykonávací predpis Štatistického úradu Slovenskej republiky, ktorým sa ustanovuje program štátnych štatistických zisťovaní na príslušné trojročné obdobie. Pri vymedzení dôvodov oprávňujúcich poskytnutie dotácie preto nemožno túto skutočnosť opomenúť a nezaradiť poskytnutie dotácie na realizáciu rezortnej štatistiky medzi dotačné tituly.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

14. V § 12 ods. 2 sa písmeno c) dopĺňa dvadsiatym až dvadsiatym štvrtým bodom, ktoré znejú:

„20. kompenzáciu strát na zvieratách a strát na zlikvidovaných zariadeniach na chov zvierat, ktoré vznikli v dôsledku nariadených veterinárnych opatrení podľa osobitných predpisov z oblasti veterinárnej starostlivosti, a na kompenzáciu nákladov spojených s čistením a dezinfekciou infikovaných chovov, ktoré vznikli v dôsledku nariadených veterinárnych opatrení podľa osobitných predpisov z oblasti veterinárnej starostlivosti,

21. úhradu nákladov súvisiacich s členstvom v medzinárodných organizáciách,

22. monitoring hospodárenia, výkonov, škôd a strát poľnohospodárskych podnikov, potravinárskych podnikov, podnikov pôsobiacich v lesnom hospodárstve a pri spracúvaní surového dreva,

23. poskytovanie informácií, stanovísk, analýz a návrhov ministerstvu pôdohospodárstva k aktuálnym otázkam v poľnohospodárstve, potravinárstve, lesnom hospodárstve, rozvoji vidieka a rybnom hospodárstve,

24. činnosti spojené s Národným potravinovým katalógom,“.

Navrhované doplnenie nových dotačných titulov úzko súvisí s vyššie uvedenými návrhmi na úpravu § 12. Pôsobnosť Ministerstva pôdohospodárstva a rozvoja vidieka Slovenskej republiky ustanovenú kompetenčným zákonom (zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov) a podrobne vymedzenú v osobitných právnych predpisoch je potrebné premietnuť do enumerácie dotačných titulov, a tým maximalizovať efektívnosť dotácie ako ekonomického nástroja v oblasti poľnohospodárstva, potravinárstva, lesného hospodárstva, rozvoja vidieka a rybného hospodárstva.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

15. V § 12 ods. 2 písm. d) sa za slovo „alebo“ vkladá slovo „opatrenia,“.

Formulačná úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

16. V § 13 ods. 7 písm. c) a ods. 11 sa slová „všeobecne záväzných právnych predpisov“ nahrádzajú slovami „osobitných predpisov“.

Ide o legislatívno-technickú pripomienku, ktorou sa právny text dopĺňa aj o odkaz na osobitné predpisy (nariadenia EÚ), ktoré ukladajú relevantným subjektov práva a povinnosti.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

17. V § 13 ods. 9 sa slová „odseku 3 alebo odseku 4“ nahrádzajú slovami „odseku 4 alebo odseku 5“.

Oprava nesprávneho vnútorného odkazu; správu o zistenej nezrovnalosti vypracováva ministerstvo alebo platobná agentúra podľa § 13 ods. 4 a 5.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

18. V § 13 ods. 11 druhej vete sa suma „100 eur“ nahrádza sumou „250 eur“.

Čl. 54 nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 umožňuje členským štátom EÚ, vrátane Slovenskej republiky, nevymáhať od príjemcov finančné prostriedky do sumy 100 EUR. Návrh nariadenia Európskeho parlamentu a Rady o rozpočtových pravidlách, ktoré sa vzťahujú na všeobecný rozpočet Únie , a o zmene nariadenia (ES) č. 2012/2002, nariadení Európskeho parlamentu a Rady (EÚ) č. 1296/2013, (EÚ) č. 1299/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1305/2013, (EÚ) č. 1306/2013, (EÚ) č. 1307/2013, (EÚ) č. 1308/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014, (EÚ) č. 652/2014 a rozhodnutia Európskeho parlamentu a Rady č. 541/2014/EÚ, ktorý je momentálne v prvom čítaní, má členským štátom EÚ umožniť nevymáhať neoprávnene vyplatenú sumu, ak suma, ktorá sa má vymáhať od prijímateľa, nepresahuje bez úrokov 250 eur. Predpokladané nadobudnutie účinnosti návrhu nariadenia Európskeho parlamentu a Rady sa zhoduje s predpokladaným návrhom nadobudnutia účinnosti návrhu zákona, t. j. 1. januára 2018. Vzhľadom na skutočnosť, že zavedenie možnosti nevymáhať finančné prostriedky do navrhovanej sumy 250 eur predpokladá významné zníženie administratívneho zaťaženia Pôdohospodárskej platobnej agentúry (zníženie počtu konaní o 12 – 24 %) pri zanedbateľnom negatívnom vplyve na štátny rozpočet, je vhodné nahradiť sumu v zmysle návrhu nariadenia Európskeho parlamentu a Rady.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

19. V § 13 ods. 12 sa slovo „nedostatky66)“nahrádza slovami „nedostatky alebo nezrovnalosti66)“.

Ide o legislatívno-technickú pripomienku, ktorou sa spresňuje právny text v súlade s čl. 58 ods. 1 písm. c) nariadenia (EÚ) č. 1306/2013 v platnom znení („c) predchádzanie nezrovnalostiam a podvodom, ich zistenie a nápravu“) a čl. 1 ods. 2 nariadenia č. 2988/1995.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

20. V § 13 ods. 14 úvodnej vete sa slová „orgánu zabezpečujúcemu“ nahrádzajú slovami „orgánu, ktorý zabezpečuje“ a v písm. a) sa slovo „štvrťročne“ nahrádza slovami „v lehote do dvoch mesiacov od skončenia každého štvrťroka“.

Ide o legislatívno-technickú pripomienku, ktorou sa spresňuje právny text v súlade s čl. 3 nariadenia (EÚ) č. 2015/1971.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

21. V § 13 ods. 14 písm. b) sa slovo „správu“ nahrádza slovami „následnú správu“.

Ide o legislatívno-technickú pripomienku, ktorou sa spresňuje právny text v súlade s čl. 4 delegovaného nariadenia EÚ č. 2015/1971.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

22. V § 17 ods. 3 písmeno c) znie:

„c) názov, sídlo, identifikačné číslo organizácie, meno, priezvisko, telefónne číslo a rodné číslo fyzickej osoby, ktorá je štatutárnym orgánom alebo jeho členom; ak je štatutárnym orgánom právnická osoba, jej názov, sídlo a identifikačné číslo organizácie, ako aj meno, priezvisko, telefónne číslo a rodné číslo fyzickej osoby, ktorá je jej štatutárnym orgánom; ak ide o cudzieho štátneho príslušníka, dátum jeho narodenia, ak ide o právnickú osobu,“.

Úprava textu doterajšieho ustanovenia, ktorá berie zreteľ na skutočnosť, že štatutárnym orgánom právnickej osoby môže byť iná právnická osoba.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

23. V § 17 ods. 4 sa slovo „predpismi 82)“nahrádza slovami „predpismi z oblasti ochrany osobných údajov82)“  a v poznámke pod čiarou k odkazu 82 sa slová „Vykonávacie nariadenie“ nahrádzajú slovami „Čl. 31 vykonávacieho nariadenia“ a za prvú citáciu sa vkladá nová druhá citácia, ktorá znie: „Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (Ú. v. EÚ L 119, 4.5.2016).“.

Ide o legislatívno-technickú pripomienku, ktorou sa spresňuje odkaz na osobitné predpisy, vzhľadom na to, že poznámka pod čiarou nemá normatívny charakter a dopĺňa sa odkaz na nariadenie (EÚ) o ochrane fyzických osôb pri spracúvaní osobných údajov a o voľnom pohybe takýchto údajov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

24. § 17 sa dopĺňa odsekom 5, ktorý znie:

„(5) Platobná agentúra zverejňuje údaje evidované v informačnom systéme podľa odseku 1 elektronicky, spôsobom umožňujúcim hromadný prístup,83) a to v rozsahu dostupnej funkcionality informačného systému; to neplatí pre údaje a informácie, ktoré sú chránené podľa osobitných predpisov.84)“.

Poznámky pod čiarou k odkazom 83 a 84 znejú:

„83) § 4 ods. 2 zákona č. 211/2000 Z. z.

84) Napríklad [§ 17 až 20 Obchodného zákonníka](https://www.slov-lex.sk/pravne-predpisy/SK/ZZ/1991/513/#paragraf-17), [§ 40 zákona č. 566/1992 Zb.](https://www.slov-lex.sk/pravne-predpisy/SK/ZZ/1992/566/#paragraf-40) o Národnej banke Slovenska v znení neskorších predpisov, [§ 91 až 93a zákona č. 483/2001 Z. z.](https://www.slov-lex.sk/pravne-predpisy/SK/ZZ/2001/483/#paragraf-91)  v znení neskorších predpisov, [§ 11 zákona č. 563/2009 Z. z.](https://www.slov-lex.sk/pravne-predpisy/SK/ZZ/2009/563/#paragraf-11) o správe daní (daňový poriadok) a o zmene a doplnení niektorých zákonov v znení neskorších predpisov, zákon č. [122/2013 Z. z.](https://www.slov-lex.sk/pravne-predpisy/SK/ZZ/2013/122/) v znení zákona č. 84/2014 Z. z.“.

V súvislosti s vložením nových odkazov 83 a 84 a poznámok pod čiarou k týmto odkazom sa nasledujúce odkazy a poznámky pod čiarou k nim primerane prečíslujú.

Ustanovením sa zjednocuje právna úprava zverejňovania evidovaných údajov s právnou úpravou podľa zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

25. V § 21 ods. 4 sa za slovo „poplatok“ vkladajú slová „za nadbytočné množstvo“.

Ide o legislatívno-technickú pripomienku, ktorou sa spresňuje právny text v súlade s čl. 142 nariadenia (EÚ) č. 1308/2013.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

26. V  § 22 ods. 8 písmeno c) znie:

„c) názov, sídlo, identifikačné číslo organizácie, meno, priezvisko, titul, telefónne číslo, adresu elektronickej pošty, dátum a miesto narodenia fyzickej osoby, ktorá je štatutárnym orgánom alebo jeho členom; ak je štatutárnym orgánom právnická osoba, jej názov, sídlo, identifikačné číslo organizácie, meno, priezvisko, titul, telefónne číslo, adresu elektronickej pošty, dátum a miesto narodenia fyzickej osoby, ktorá je jej štatutárnym orgánom, ak ide o právnickú osobu a jej zamestnanca.“.

Úprava textu doterajšieho ustanovenia, ktorá berie zreteľ na skutočnosť, že štatutárnym orgánom právnickej osoby môže byť iná právnická osoba.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

27. V § 24 ods. 2 sa slová „poľnohospodár podľa osobitného predpisu,97)"nahrádzajú slovom „poľnohospodár,97)“.

Ide o legislatívno-technickú pripomienku, ktorou sa spresňuje právny text v súlade s bodom 18 Legislatívno-technických pokynov Prílohy č. 2 Legislatívnych pravidiel tvorby zákonov (odkaz na iný právny pojem).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

28. V § 25 ods. 2 druhej vete sa za slovami „listinnej podobe“ čiarka nahrádza slovom „alebo“.

Ide o legislatívno-technickú pripomienku, ktorou sa spresňuje právny text v súlade s bodom 5 Legislatívno-technických pokynov Prílohy č. 2 Legislatívnych pravidiel tvorby zákonov; alternatívy sa vyjadrujú vylučovacou spojkou „alebo“.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

29. V § 26 ods. 5 písm. b) sa slová „ktorou je dokument, ktorý“ nahrádzajú slovom „ktorá“.

Ide o legislatívno-technickú pripomienku, ktorou sa spresňuje normatívny právny text.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

30. V § 26 ods. 5 písm. c) sa za slovom „záznam“ vypúšťa čiarka a slová „ktorým je dokument“.

Ide o legislatívno-technickú pripomienku, ktorou sa spresňuje normatívny právny text.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

31. V § 26 odsek 7 znie:

„(7) Konajúci orgán rozhodne o žiadosti o priame podpory podľa osobitného predpisu.106)“ .

Navrhovaná úprava znenia § 26 ods. 7 komplexnejšie pokryje možnosti rozhodovania konajúceho orgánu vo vzťahu k priamo uplatniteľnej legislatíve EÚ, ktorá okrem schválenia a neschválenia žiadosti o priame podpory, pri splnení resp. nesplnení podmienky alebo podmienok ukladá sankcie v závislosti od rozsahu, závažnosti a trvania, pričom dochádza napr. k čiastočnému poskytnutiu priamych podpôr alebo naopak k vylúčeniu z poskytovania priamych podpôr do budúcich období.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

32. V § 26 sa vypúšťa odsek 9.

Nasledujúce odseky sa primerane prečíslujú.

V súvislosti s vypustením odseku 9 v § 26 sa vykoná preznačenie súvisiacich

vnútorných odkazov v rámci § 26 a v § 32 ods. 3.

Odôvodnenie: Ide o legislatívno-technickú úpravu, ktorá vyvstáva v prípade zmeny znenia § 26 ods. 7.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

33. V § 26 ods. 10 sa slová „so všeobecne záväznými právnymi predpismi“ nahrádzajú slovami „s týmto zákonom a osobitnými predpismi“.

Ide o legislatívno-technickú pripomienku, ktorou sa spresňuje právny text v súlade s bodom 18 Legislatívno-technických pokynov Prílohy č. 2 Legislatívnych pravidiel tvorby zákonov. Pojem „osobitný predpis“ zahŕňa tak všeobecne záväzné právne predpisy ako aj právne akty Európskej únie.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

34. V doterajšom § 26 ods. 11 prvej vete sa za slová „obsahuje výrok“ vkladá čiarka a slová „ktorý sa môže členiť na časti“.

Ide o legislatívno-technickú úpravu, ktorá vyvstáva z navrhovaného nového znenia § 26 ods. 11.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

35. V doterajšom § 26 ods. 12 tretia veta znie: „Proti rozhodnutiu alebo časti výroku rozhodnutia o schválení poskytnutia podpory v plnom rozsahu alebo ak tak ustanovuje § 34 ods. 7, sa nemožno odvolať.“.

Navrhovaná úprava znenia komplexnejšie pokryje správoplatnenie rozhodnutí v situáciách, keď v rámci jedného rozhodnutia konajúci orgán rozhoduje o viacerých schémach priamych podpôr, kde čiastočne vyhovuje poskytnutiu podpory v plnom rozsahu. V týchto prípadoch po nadobudnutí právoplatnosti rozhodnutia alebo časti výroku rozhodnutia o schválení poskytnutia podpory bude môcť po zohľadnení navrhovanej úpravy znenia platobná agentúra bezodkladne pristúpiť k vyplateniu finančných prostriedkov na účet príjemcu.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

36. V § 26 ods. 15 prvej vete sa slovo „lehote,“ nahrádza slovami „lehote a“.

Formulačná precizácia.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

37. V § 33 ods. 1 sa slovo „ktorej“ nahrádza slovom „ktorému“.

Ide o gramatickú pripomienku, ktorou sa spresňuje gramatický pád („Rozhodnutie alebo časť výroku rozhodnutia, proti ktorému sa nemožno odvolať...“).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

38. V § 35 sa za odsek 3 vkladá nový odsek 4, ktorý znie:

„(4) Ak výsledky doplneného konania neobsahujú náležitosti podľa odseku 3, konajúci orgán, ktorý napadnuté rozhodnutie vydal, ich doplní na požiadanie odvolacieho orgánu najneskôr v lehote do piatich pracovných dní.“.

Nasledujúce odseky sa primerane prečíslujú.

Navrhované doplnenie znenia § 35 ods. 4 precizuje odvolacie konanie v situácii, že výsledky doplneného konania neobsahujú náležitosti podľa odseku 3 zákona. V takom prípade ich konajúci orgán, ktorý napadnuté rozhodnutie vydal, doplní najneskôr v lehote do piatich pracovných dní. Uvedeným mechanizmom sa predíde prieťahom v konaní z dôvodu rušenia rozhodnutia konajúceho orgánu, ktorý napadnuté rozhodnutie vydal, z formálno-procesných dôvodov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

39. V § 36 ods. 5 sa slová „s iným všeobecne záväzným právnym predpisom“ nahrádzajú slovami „s osobitnými predpismi“.

Ide o legislatívno-technickú pripomienku, ktorou sa spresňuje právny text v súlade s bodom 18 Legislatívno-technických pokynov Prílohy č. 2 Legislatívnych pravidiel tvorby zákonov. Pojem „osobitný predpis“ zahŕňa tak všeobecne záväzné právne predpisy ako aj právne akty Európskej únie.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

40. V § 37 ods. 6 druhej vete sa slová „odseku 2“ nahrádzajú slovami „odseku 3“ a na konci sa vypúšťa slovo „došlo“.

Oprava nesprávneho vnútorného odkazu a legislatívno-technická pripomienka, ktorou sa vypúšťa nadbytočné slovo „došlo“ („...keď došlo k porušeniu povinnosti došlo.“).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

41. V § 41 ods. 2 sa slová „zákona v znení účinnom“ nahrádzajú slovami „predpisov účinných“ a slová „do 1. januára“ sa nahrádzajú slovami „pred 1. januárom“.

Formulačná precizácia prechodného ustanovenia na účely právnej istoty.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

42. V § 41 ods. 3 a 4 sa slová „do 1. januára“ nahrádzajú slovami „pred 1. januárom“.

Formulačná precizácia prechodného ustanovenia na účely právnej istoty.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

43. V § 41 sa odsek 6 dopĺňa tretím bodom, ktorý znie:

„3. vyhláška Ministerstva pôdohospodárstva a rozvoja vidieka Slovenskej republiky č. 226/2017 Z. z. o poskytovaní podpory v lesnom hospodárstve na plnenie mimoprodukčných funkcií lesov.“.

Nakoľko v priebehu legislatívneho procesu nadobudla účinnosť nová vyhláška Ministerstva pôdohospodárstva a rozvoja vidieka Slovenskej republiky opierajúca sa o splnomocnenie uvedené v zákone č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov, je potrebné jej doplnenie do výpočtu vykonávacích predpisov, ktorých platnosť a účinnosť zostane prechodne zachovaná. Inak by bol účinnosťou zákona o poskytovaní podpory a dotácie v pôdohospodárstve a rozvoji vidieka v krátkom čase zmarený účel sledovaný uvedenou vyhláškou. Navrhované doplnenie je opodstatnené, najmä ak sa zváži skutočnosť, že jej prípadné prechodné nezachovanie by do prijatia nového vykonávacieho predpisov neodôvodnene oddialilo pozitívny účinok dotácie v predmetnej oblasti.

**Ústavnoprávny výbor Národnej rady Slovenskej republiky**

**Gestorský výbor odporúča schváliť**

44. Slová „štatutárny orgán ministerstva pôdohospodárstva“ vo všetkých tvaroch sa v celom texte zákona nahrádzajú slovami „minister pôdohospodárstva“ v príslušnom tvare.

Formálna úprava, ktorá zjednocuje používané pojmy. Nakoľko štatutárnym orgánom ministerstva je minister, nie je odôvodnenie rozlišovať v texte zákona medzi ministrom pôdohospodárstva a štatutárnym orgánom ministerstva.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

O bodoch spoločnej správy č. 1 až 44 hlasovať spoločne s návrhom gestorského výboru uvedené body **schváliť.**

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o poskytovaní podpory a dotácie v pôdohospodárstve a rozvoji vidieka (tlač 624) **schváliť s pripomienkami.**

Spoločná správa výborov Národnej rady Slovenskej republiky o prerokovaní vládneho návrhu zákona o poskytovaní podpory a dotácie v pôdohospodárstve a rozvoji vidieka (tlač 624) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 125 z 10. októbra 2017.

V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Peter **A n t a l,** v. r.

predseda výboru